PIELIKUMS

 Rēzeknes novada domes 2021.gada 6.maija lēmumam (protokols Nr.10, 38.§, 2.punkts)

**Darba uzdevums**

*Rēzeknes valstspilsētas un Rēzeknes novada Attīstības programmas 2022.-2028.gadam izstrādei*

1. Izstrādāt Rēzeknes valstspilsētas un jaunizveidojamā Rēzeknes novada kopīgu attīstības programmu 2022.-2028.gadam, kurā noteikts rīcību kopums pašvaldību ilgtermiņa prioritāšu īstenošanai.
2. Attīstības programmas izstrādes pamatojums:
	1. Likuma „Par pašvaldībām” 14. panta otrās daļas 1. punkts;
	2. Attīstības plānošanas sistēmas likuma 6.panta ceturtā daļa;
	3. Teritorijas attīstības plānošanas likuma 5.panta pirmās daļas 3.punkts;
	4. Ministru kabineta 2014.gada 14.oktobra noteikumi Nr.628 „Noteikumi par pašvaldību teritorijas attīstības plānošanas dokumentiem”;
	5. Ministru kabineta 2009.gada 25.augusts noteikumi Nr. 970 „Sabiedrības līdzdalības kārtība attīstības plānošanas procesā”;
	6. Ministru kabineta 2020.gada 13.oktobra noteikumi Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība”.
3. Attīstības programmas izstrādi veikt saskaņā ar spēkā esošo Latvijas Republikas normatīvo aktu prasībām un Latvijas Republikas Vides aizsardzības un reģionālās attīstības ministrijas izstrādātajiem „Metodiskiem ieteikumiem attīstības programmu izstrādei reģionālā un vietējā līmenī”.
4. Attīstības programmas izstrādes uzdevumi:
	1. definēt vidēja termiņa stratēģiskos uzstādījumus un rīcību kopumu, finanšu resursus un atbildīgos izpildītājus to īstenošanai;
	2. izvērtēt un ņemt vērā plānošanas reģiona spēkā esošos teritorijas attīstības plānošanas dokumentus un to vietējo pašvaldību spēkā esošus teritorijas attīstības plānošanas dokumentus, ar kurām robežojas valstspilsēta un novads;
	3. izstrādājot attīstības programmu, apzināt un ņemt vērā iepriekš izstrādātos valstspilsētas un novada plānošanas dokumentus, jau uzsāktos un ieplānotos infrastruktūras projektus;
	4. nodrošināt sabiedrības pārstāvju līdzdalību attīstības programmas izstrādē, veicot iedzīvotāju anketēšanu, iesaistot darba grupās un sabiedriskajās apspriedēs, atbilstoši 2009.gada 25.augusta MK noteikumi Nr. 970 „Sabiedrības līdzdalības kārtība attīstības plānošanas procesā” noteiktajam;
	5. veikt stratēģiskā ietekmes uz vidi novērtējuma procedūru, ja tas nepieciešams saskaņā ar Vides pārraudzības valsts biroja lēmumu.

|  |  |  |
| --- | --- | --- |
| **Nr.****p.k.** | **Pasākums** | **Termiņš** |
| **1.** | **Sagatavošanās Attīstības programmas izstrādei** |  |
| 1.1. | Domes lēmums par Attīstības programmas izstrādes uzsākšanu | 2021.gada aprīlis |
| 1.2. | Lēmuma par Attīstības programmas izstrādes uzsākšanu publicēšana TAPIS, pašvaldības tīmekļa vietnē (piecu darbdienu laikā pēc lēmuma pieņemšanas) un informatīvajā izdevumā | 2021.gada aprīlis |
| 1.3. | Attīstības programmas izstrādes darba plāna un sabiedrības līdzdalības plāna izstrāde, interešu grupu un viedokļu līderu identificēšanaAttīstības programmas izstrādes un sabiedrības līdzdalības plāna apspriešana vadības grupā | 2021.gada aprīlis - 2021.gada maijs |
| 1.4. | Paziņojuma par sabiedrības līdzdalību sagatavošana un publicēšana pašvaldības tīmekļa vietnē un informatīvajā izdevumā | 2021.gada maijs - 2021.gada jūnijs |
| 1.5. | Valstspilsētas izveidoto kopīgās Attīstības programmas tematisko darba grupu sanāksmju organizēšana, piesaistot attiecīgo nozaru speciālistus un viedokļu līderus, darba grupu rezultātu apkopošana | 2021.gada jūnijs - 2021.gada jūlijs |
| 1.6. | Ar Attīstības programmu saistītu augstāka un līdzīga līmeņa dokumentu analīze (t.sk. konsultācijas ar plānošanas reģionu un kaimiņu pašvaldībām) | 2021.gada jūnijs - 2021.gada jūlijs |
| 1.7. | Iedzīvotāju aptaujas organizēšana visās kopīgās Attīstības programmas izstrādes procesā iesaistītajās pašvaldībās un aptaujas rezultātu apkopošana | 2021.gada jūlijs - 2021.gada augusts |
| **2.** | **Stratēģiskais ietekmes uz vidi novērtējums** |  |
| 2.1. | Valstspilsēta visu kopīgās Attīstības programmas izstrādē iesaistīto pašvaldību vārdā veic konsultācijas ar attiecīgo Valsts vides dienesta reģionālo vides pārvaldi, kā arī ar Dabas aizsardzības pārvaldi un Veselības inspekciju par kopīgās Attīstības programmas īstenošanas iespējamo ietekmi uz vidi un cilvēku veselību, kā arī par stratēģiskā ietekmes uz vidi novērtējuma nepieciešamību. Iesniegums Vides pārraudzības valsts birojā stratēģiskā ietekmes uz vidi novērtējuma nepieciešamības izvērtēšanai | 2021.gada maijs - 2021.gada jūnijs |
| 2.2. | Vides pārraudzības valsts birojs pieņem un rakstiski paziņo izstrādātājam lēmumu par to, vai kopīgajai Attīstības programmai ir vai nav nepieciešams veikt stratēģisko ietekmes uz vidi novērtējumu | 2021.gada jūnijs |
| 2.3. | Ja Vides pārraudzības valsts birojs pieņem lēmumu, ka pašvaldībai ir jāizstrādā vides pārskats, tad izstrādātājs konsultējas ar Vides pārraudzības valsts biroju un Valsts vides dienesta reģionālo vides pārvaldi, kā arī, ja nepieciešams, ar Dabas aizsardzības pārvaldi un Veselības inspekciju par vides pārskatā iekļaujamo informāciju un tās detalizācijas pakāpi | 2021.gada jūlijs - 2021 augusts |
| **3.** | **Attīstības programmas 1.redakcijas un vides pārskata 1.redakcijas izstrāde** |  |
| 3.1. | Attīstības programmas 1.redakcijas izstrāde | 2021.gada maijs -2021.gada septembris |
| 3.2. | Vides pārskata 1.redakcijas izstrāde | 2021.gada maijs -2021.gada septembris |
| 3.3. | Attīstības programmas 1.redakcijas izskatīšana vadības grupā | 2021.gada septembris |
| **4.** | **Publiskā apspriešana un saskaņošana** |  |
| 4.1. | Domes lēmums par kopīgās Attīstības programmas un vides pārskata projekta nodošanu publiskajai apspriešanai.Valstspilsēta informē plānošanas reģionu par atzinuma sniegšanas nepieciešamību | 2021.gada oktobris |
| 4.2. | Domes lēmuma, kopīgās Attīstības programmas 1.redakcijas un vides pārskata 1.redakcijas publicēšana TAPIS un pašvaldības tīmekļa vietnē (piecu darbdienu laikā pēc lēmuma pieņemšanas).Paziņojuma par Attīstības programmas 1.redakcijas un vides pārskata 1.redakcijas publisko apspriešanu publicēšana pašvaldības tīmekļa vietnē un informatīvajā izdevumā | 2021.gada oktobris |
| 4.3. | Attīstības programmas un vides pārskata 1.redakcijas publiskā apspriešana (vismaz četras nedēļas), tai skaitā organizējot sabiedrisko/-ās apspriedi/-es.Plānošanas reģions Attīstības programmu izvērtē divu nedēļu laikā (nepieciešamības gadījumā drīkst izvērtēšanas termiņu pagarināt līdz četrām nedēļām, par to informējot pašvaldību).Vides pārskata 1.redakcijas saskaņošana ar institūcijām, atbilstoši Vides pārraudzības valsts dienesta norādījumiem. Vides pārraudzības valsts birojs vides pārskatu izskata 30 dienu laikā | 2021.gada novembris-2021.gada decembris |
| 4.4. | Attīstības programmas un vides pārskata projekta publiskās apspriešanas rezultātu, t.sk. atzinumos norādīto iebildumu un priekšlikumu apkopošana | 2021.gada decembris 2022.gada janvāris |
| 4.5. | Attīstības programmas un vides pārskata projekta publiskās apspriešanas rezultātu un institūciju atzinumos norādīto iebildumu un priekšlikumu izvērtēšana vadības grupā, vienojoties par nepieciešamajiem precizējumiem | 2022.gada janvāris |
| 4.6. | Attīstības programmas un vides pārskata publiskās apspriešanas kopsavilkuma izstrāde, kopsavilkuma publicēšana pašvaldības tīmekļa vietnē | 2022.gada janvāris -2022.gada februāris |
| **5.** | **Attīstības programmas un vides pārskata** **gala redakcijas izstrāde** |  |
| 5.1. | Attīstības programmas un vides pārskata gala redakcijas izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus | 2022.gada februāris -2022.gada marts |
| 5.2. | Domes lēmums par Attīstības programmas un vides pārskata gala redakcijas apstiprināšanu | 2022.gada aprīlis |
| 5.3. | Pēc valstspilsētas un novada domes lēmuma pieņemšanas, apstiprinātās Attīstības programmas un vides pārskata publiskošana TAPIS un pašvaldības tīmekļa vietnē/-ēs (piecu darbdienu laikā pēc lēmumu pieņemšanas) un informatīvajā izdevumāLēmuma par apstiprināšanu publicēšana pašvaldības tīmekļa vietnē/-ēs, pašvaldības informatīvajā izdevumā un TAPIS | 2022.gada aprīlis |

5. Aktualizēt darba uzdevuma izstrādes termiņus pēc Attīstības programmas 1.redakcijas izstrādes.

Domes priekšsēdētājs Monvīds Švarcs